Смолич Юрий Корнеевич
Смолич Юрий Корнеевич (25.6(8. 7). 1900, Умань ш. - 26. 8. 1976, Киев)-украин совет жазуучу,Социалисттик Эмгек Баатыры (1970). 

 1951- жылдан КПСС мүчөсү. Киев коммерсиялык институтун бүткөн (1918).
 Чыгармалары 1917-жылдан жарыялана баштаган. 
 «Акыркы Эйжевуд» романы (1926) менен «Кооз катастрофалар» жыйнагында (1935), «Кырк сегиз саат» памфлет-романында капитализмди сынга алып, украин адабиятында укмуш окуялуу жана илимий-фантастикалык жанрга негиз салган. 
 «Жарым киши» (1927), «Жалган Мельпомена» (1928) ж. б. сатиралык чыгармаларында украин улуттук буржуазиясынын карасанатайлыгын ашкерелейт. 
 Согушка чейин «Биздин сырлар» (1936), «Бала чак» (1937), «Он сегиз жаштагылар» (1938) деген автобиогр. үчилтик жараткан. «Алар өтө алышкан жок» (1946), «Бирге салгылашканбыз» (1948) романдарында совет элинин согуш мезгилиндеги баатырдыгы тааын көрсөтүлсө, «Согуштан кийин» (1947), «Күн эрте башталат» (1950) романдарында эмгек темасы биринчи орунга коюлган. 

«Деңиздеги таң» (1953), «Кең Днепр каарданат жана онтойт» (1960) романдарында украин элинин Совет бийлигин чыңдоодогу күрөшү сүрөттөлөт. 

Смоличтин чыгармалары СССР жана дүйнө элдеринин тилдерине которулган. Ал-УССР Жогорку Советинин (8-9-шайл.) депутаты, УССР жаз. союзунун башкармасынын председатели (1971-73).

Эки Ленин ордени, башка 3 орден жана медалдар менен сыйланган.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.
Инсандар